דייוויד טרוטון

דייוויד טרוטון (באנגלית: David Troughton; נולד ב-9 ביוני 1950) הוא שחקן אנגלי המוכר מתפקידים שייקספיריים על במת התיאטרון הבריטי, ומתפקידיו בטלוויזיה בהם ד"ר בוב באזארד בסדרה "A Very Peculiar Practice" וריקי הנסן בסדרה "תחבולות חדשות".

ביוגרפיה
דייוויד טרוטון נולד בהמפסטד, פרוור של לונדון. הוא מגיע ממשפחה של שחקנים. הוא בנו של השחקן פטריק טרוטון (הדוקטור השני בסדרה "דוקטור הו"), אחיו של השחקן מייקל טרוטון ואביהם של השחקנים ויליאם וסם טרוטון ושל שחקן הקריקט ג'ים טרוטון.

הופעותיו הבלתי נשכחות של טרוטון כוללות את המלך ריצ'רד במחזה "ריצ'רד השלישי" (הלהקה השייקספירית המלכותית, 1996), בולינגברוק במחזה "ריצ'רד השני" (הלהקה השייקספירית המלכותית, 2000) והדוכס וינצ'נציו במחזה "מידה כנגד מידה" (תיאטרון דה קומפליסיטה, 2004).

בטלוויזיה הופיע טרוטון בתפקידי אורח בסדרות "ניצולים", "חייו וזמניו של דייוויד לויד ג'ורג'", בסדרה הקומית "Rab C. Nesbitt" ובסדרת המדע בדיוני "דוקטור הו". בשנים 1967 ו-1968 השתתף כניצב במיני-סדרה "The Enemy of the World" (בכיכובו של אביו פטריק טרוטון), ב-1967 שיחק בתפקיד חייל במיני-סדרה "The War Games", וב-1972 בתפקיד מלך פלאדון במיני-סדרה "The Curse of Peladon". עוד בטלוויזיה גילם את דמותו של סר ארתור ולסלי (הדוכס מוולינגטון) בשני הסרטים הראשונים מסדרת "שארפ", ובסדרה "A Very Peculiar Practice" הופיע בתפקיד ד"ר בוב באזארד. ב-1978 הופיע טרוטון בטרילוגיה של אלן אייקבורן "כיבושי נורמן" בתפקיד טום הווטרינר.

ב-2002 שיחק טרוטון בתפקיד צייד חייזרים במיני-סדרה "טד ואליס" וב-2005 הופיע בתפקיד סמל קלייב הארווי בסדרה הבלשית "יריחו" של ITV. ב-1993 הופיע בפרק "The Yellow Iris" מתוך הסדרה "פוארו" על פי ספרי אגאתה כריסטי. טרוטון שיחק פעמיים בשתי דמויות שונות בסדרה "רציחות במידסומר" ב-1998 וב-2007. הוא השתתף בפרק הראשון בעיבוד הטלוויזיוני לספר "The Last Detective" בכיכובו של פיטר דייוויסון, מי שכיכב לצדו בסדרה "Very Peculiar Practice" והיה הדוקטור החמישי בסדרה "דוקטור הו".

טרוטון הופיע בסרט הטלוויזיה "כל אנשי המלך" בתפקיד ג'ורג' החמישי.

ב-2008 חזר ושיחק בסדרה "דוקטור הו" בתפקיד פרופ' הובס בפרק "חצות". עוד השתתף בגרסת אודיו של "דוקטור הו" בהפקת "Big Finish Productions" בסדרה בשם "Cuddlesome" בתפקיד טינגוס. עוד שיחק בהפקות אודיו "The Destroyer of Delights" וב-"The Chaos Pool". הוא חזר להופיע בתפקיד מלך פלאדון בגרסת אודיו "The Prisoner of Peladon" וב-2011 בדרמה "The Crimes of Thomas Brewster".

ב-2011 הוכרז כי דייוויד טרוטון ישחק בתפקיד ששיחק אביו, הדוקטור השני, בשתי הקלטות אודיו שבהן משתתף גם השחקן טום בייקר בתפקיד הדוקטור הרביעי. הוא הופיע בתפקיד קבוע בסדרה "תחבולות חדשות" בה גילם את הנבל ריקי הנסן. טרוטון השתתף בגרסה האמריקאית ל"נערה עם קעקוע דרקון" לצדו של דניאל קרייג.

טרוטון שיחק במחזה "Enjoy" מאת אלן בנט בתפקיד אבא בסיור הופעות לצדה של אליסון סטדמן. הוא כיכב לצדו של קווין ספייסי בהפקה של המחזה "משפט הקופים" מאת ג'רום לורנס ורוברט אדווין לי בתיאטרון אולד ויק בלונדון מ-18 בספטמבר ועד 20 בדצמבר 2009.

ב-2011 שיחק טרוטון בתפקיד סטן אסטיל בסדרת הדרמה-קומית "בית הקפה" של Sky1. בנובמבר 2013 הופיע טרוטון במסגרת חגיגות היובל של "דוקטור הו" בקומדיה "The Five(ish) Doctors Reboot".

בינואר 2014 החליף טרוטון את קולין סקיפ בתפקיד טוני ארצ'ר (אותו גילם 46 שנה) בסדרת הרדיו "The Archers". בנובמבר 2014 החל בנו, ויליאם, לשחקן בסדרה בתפקיד טום ארצ'ר בנו של טוני ארצ'ר. ב-2015 שיחק טרוטון בסרט האימה הרומנטי "Nina Forever" לצדה של פיונה או'שאנסי.

מ-11 בדצמבר 2014 ועד 7 במרץ 2015 שיחק בתפקיד סיימון אייר במחזה "The Shoemaker's Holiday" עבור הלהקה השייקספירית המלכותית.

חיים אישיים
לטרוטון שלושה בנים: השחקנים ויליאם טרוטון וסם טרוטון ושחקן הקריקט ג'ים טרוטון.

פילמוגרפיה
 שנה שם שם באנגלית תפקיד הערות 1968-1972 דוקטור הו Doctor Who פלאדון / שומר / מור 1973 תיאטרון הכורסה Armchair Theatre הנרי בפרק "The Square Root of Three" 1973 סיפורי וסקס Wessex Tales קורנליוס הרלבורו בפרק "A Tragedy of Two Ambitions" 1975 אן מאבונלי Anne of Avonlea ג'ונאס בלייק 1974–1975 דייוויד קופרפילד David Copperfield האם פגוטי מיני-סדרה 1976 ידידנו המשותף Our Mutual Friend מר סלופי מיני-סדרה 1976 כנפיים Wings לוטננט ריצ'רד ברווינגטון סרט טלוויזיה 1977 Backs to the Land רוי ויטלו סדרת טלוויזיה 1977 כיבושי נורמן The Norman Conquests 1977–1978 Wings לוטננט ריצ'רד ברווינגטון סדרת טלוויזיה 1979 הנרי השמיני Henry VIII Surveyor סרט טלוויזיה 1979 החטא ועונשו Crime and Punishment רזומיחין 1976–1980 Angels קווין פורמן / ג'ון אוברטון 1981 The Life and Times of David Lloyd George א. ג'. סילבסטר 1981 The Man of Destiny לוטננט סרט טלוויזיה 1984 The Chain דאדלי 1985 לרקוד עם זר Dance with a Stranger קליף דייוויס 1986–1988 A Very Peculiar Practice ד"ר בוב בוזארד סדרת טלוויזיה 1989 ברז'רק Bergerac מפקח בילוש וולטר בפרק " Weekend Off" 1989 Tales of Sherwood Forest סמל בילוש טרי סדרת טלוויזיה 1991 Performance מפקח בילוש לוף בפרק "The Trials of Oz" 1992 Boon טרי קרפנטר בפרק "Is There Anybody There?" 1993 פוארו Agatha Christie: Poirot ברטון ראסל בפרק "The Yellow Iris" 1993 Bonjour la Classe אריק סוויטי סדרת טלוויזיה 1993 Sharpe's Rifles ולסלי סרט טלוויזיה 1993 Sharpe's Eagle ולסלי סרט טלוויזיה 1995 בעיני המתבונן Eye of the Beholder איגן 1997 Underworld מרטין מיני-סדרה 1998 Undercover Heart ג'ים ריאן מיני-סדרה 1998 Drop the Dead Donkey רוי מרצ'נט ג'וניור סדרת טלוויזיה 1998 Cider with Rosie הדוד סיד סרט טלוויזיה 1999 קוואנה QC Kavanagh QC בוב קלסו בפרק "Time of Need" 1999 קפטן ג'ק Captain Jack אמט 1999 כל אנשי המלך All the King's Men המלך ג'ורג' החמישי סרט טלוויזיה 2000 מאדאם בוברי Madame Bovary Homais 1998–2000 סיפורי קנטרברי The Canterbury Tales הנזיר 2002 טד ואליס Ted and Alice סטן מיני-סדרה 2002 The Secret טוני סרט טלוויזיה 2002 Paradise Heights ג'ק אדוארדס סדרת טלוויזיה 2003 הלילה השנים עשר Twelfth Night, or What You Will טובי בלץ' סרט טלוויזיה 2003 Hearts of Gold איוואן פאוול סרט טלוויזיה 2003 Trevor's World of Sport מקס 2003 המלחמה של פויל Foyle's War מייקל בנט בפרק "Among the Few" 2003 חדר מיון Casualty אדי וסט בפרק "Never Judge a Book" 2004 In Denial of Murder ריי דאונינג סרט טלוויזיה 2004 Battle of the Brave גנרל אנגלי 2005 Fingersmith מר איבס מיני-סדרה 2005 יריחו Jericho סמל קלייב הארווי סדרת טלוויזיה 2005 The Tape סרט קצר 2006 Casualty 1906 הארי פנוויק 1998, 2007 רציחות במידסומר Midsomer Murders מיילס קינג / בריאן קלאפר בפרק " Written in Blood" ובפרק "The Animal Within" 2008 Casualty 1907 הארי פנוויק מיני-סדרה 2008 דוקטור הו Doctor Who פרופ' הובס בפרק "חצות" 2009 Casualty 1909 הארי פנוויק 2006–2009 תחבולות חדשות New Tricks ריקי הנסון 2009 Doctor Who: The Companion Chronicles מלך פלדון בפרק "The Prisoner of Peladon" 2010 Combat Kids ודון סדרת טלוויזיה 2011 Outnumbered מר הנסלט 2011–2013 בית הקפה The Cafe סטן אסטיל 2013 The Five(ish) Doctors Reboot מפעיל דאלק סרט טלוויזיה 2014 האב בראון Father Brown ג'ון טטון בפרק "The Grim Reaper" 2014–2016 גרנצ'סטר Grantchester המפקח בנסון 4 פרקים 2015 Nina Forever דן 2015 המיירט The Interceptor ראלף סדרת טלוויזיה 2015 Unforgotten ג'ף 2016 ChickLit ג'סטין 2016 הכתר החלול The Hollow Crown רנה מאנז'ו 2020 חיים ביחד Life  דייוויד סדרת טלוויזיה; 4 פרקים 2023 נקודת שבירה (אנ') Fifteen-Love צ'ארלס לאפ'תום 3 פרקים 2025 המפרץ (אנ') The Bay טומי קמפבל 6 פרקים

קישורים חיצוניים

הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:אנגלים שנולדו ב-1950